สวัสดีค่ะ พอดีโดนสุนัขข่วน เป็นรอยถลอกนิดนึง แต่ไม่มีเลือดออก แต่ยังไม่ได้ไปฉีดวัคซีน ซึ่งผ่านมา 18 วันแล้ว และสุนัขยังอยู่ แต่ยังคงกังวลคิดไม่ตก ถ้าไปฉีดตอนนี้จะยังป้องกันโรคได้มั้ยคะ ซึ่งได้ฉีดเข็มกระตุ้นล่าสุด 1 เข็มเมื่อวันที่ 29 พ.ย. 64 แต่ในปี 64 ได้ฉีดวัคฉีนพิษสุนัขบ้าเข็มกระตุ้นมาทั้งหมด 7 เข็มค่ะ แบบ 2-3 เดือนฉีดที เนื่องจากโดนข่วนแล้วมีแผลเล็กน้อย เลยไปฉีด * สุนัขเป็นสุนัขที่เลี้ยงเองค่ะ ได้รับการฉีดวัคซีนมา 4 ปีแล้ว
สวัสดีค่ะ หากโดนสุนัขข่วนมา 18 วันแล้ว สุนัขยังไม่ตาย แสดงว่าสุนัขไม่ได้เป็นโรคพิษสุนัขบ้าในวันที่ข่วน ดังนั้น ก็ย่อมจะไม่ติดพิษสุนัขบ้า จึงไม่จำเป็นต้องไปฉีดวัคซีนพิษสุนัขบ้ากระตุ้นค่ะทั้งนี้ หากได้ฉีดวัคซีนครบคอร์สไปแล้ว ร่างกายก็จะมีภูมิคุ้มกันไปได้นานประมาณ 1 ปี หลังจากนั้น หากเป็นคนที่ต้องสัมผัสกับสัตว์บ่อยๆ ก็ให้ฉีดกระตุ้น 1 เข็มที่ 1 ปี แล้วหลังจากนั้น ก็ให้กระตุ้นอีก 1 เข็มทุก 2-3 ปี ร่างกายก็จะมีภูมิคุ้มกันที่สูงไปตลอด และไม่จำเป็นต้องฉีดกระตุ้นทุกครั้งในระหว่างนั้นเมื่อโดนสัตว์กัดหรือข่วนค่ะ